খসড়া তালিকায় আপনার নাম আছে তো? কীভাবে জানবেন? দেখুন

ওয়েব ডেস্ক: আগামীকাল রাজ্যে খসড়া ভোটার তালিকা (Voter List) প্রকাশ করতে চলেছে নির্বাচন কমিশন (Eection Commission)। সেই লক্ষ্যে ইতিমধ্যে শুরু হয়েছে বুথভিত্তিক তালিকা ছাপানোর কাজ। সূত্রের খবর, গতকাল অর্থাৎ রবিবার থেকেই শুরু হয়েছে খসড়া ভোটার তালিকা ছাপানোর কাজ। বুথে টাঙানোর পাশাপাশি অনলাইনে আপলোড করা হবে এই খসড়া ভোটার তালিকা।

এখন এই তালিকায় আপনার নাম আছে কিনা, তা জানবেন কীভাবে? অনলাইন ও অফলাইনে সেটা এবার যাচাই করা যাবে। এর জন্য কী পদ্ধতি রয়েছে? সেটা এবার দেখে নেওয়া যাক।

আরও পড়ুন: যুবভারতীতে বিশৃঙ্খলা, হাইকোর্টে দায়ের জনস্বার্থ মামলা

অনলাইনে দেখার পদ্ধতি

কম্পিউটার বা মোবাইল থেকে প্রথমেই নির্বাচন কমিশনের ওয়েবসাইট eci.gov.in-তে যেতে হবে।

নতুন যে পেজ খুলবে সেখানে সার্চ অপশনে যেতে হবে।

এরপর নিজের নাম বা EPIC নম্বর লিখে ক্লিক করতে হবে।

এবার যে নতুন পেজ খুলবে, তাতে আপনার নাম খসড়া আছে কিনা, তা দেখা যাবে।

পাশাপাশি ইসিআই নেট অ্যাপ বা জেলার ডিইও-র ওয়েবসাইট থেকেও এই তথ্য মিলবে।

অফলাইনে দেখার পদ্ধতি

অনলাইন পদ্ধতিতে নাম দেখতে অসুবিধা হলে চিন্তার কিছু নেই। ভোটারদের নিজেদের বুথের বিএলও-র কাছে খসড়া তালিকার হার্ড কপি পাওয়া যাবে। সেখান থেকে নাম দেখে নেওয়া যাবে।