SIR-র কাজ খতিয়ে দেখতে রাজ্যে কমিশনের উচ্চপর্যায়ের প্রতিনিধি দল

কলকাতা: এসআইআরের (SIR) কাজ খতিয়ে দেখতে রাজ্যে আসছে জাতীয় নির্বাচন কমিশনের (Election Commission) উচ্চপর্যায়ের প্রতিনিধি দল। সিনিয়র ডেপুটি নির্বাচন কমিশনার জ্ঞানেশ ভারতী সহ আরও তিন উচ্চপদস্থ কমিশনের আধিকারিকেরা কলকাতায় বৈঠকে বসতে চলেছেন। মঙ্গলবার প্রথম দফার বৈঠকে কলকাতা উত্তর ও কলকাতা দক্ষিণের DEO এবং ERO দের সঙ্গে বৈঠক। পরে দ্বিতীয় দফার আলিপুরে দক্ষিণ ২৪ পরগনার DEO এবং ERO দের সঙ্গে বৈঠক করবেন কমিশনের কর্তারা। বৈঠকে থাকছেন রাজ্যের CEO সহ অন্যান্য নির্বাচনী আধিকারিকেরা।

এসআইআর (SIR) প্রক্রিয়া খতিয়ে দেখা এবং ভোটার তালিকা (Voter List) যাতে সম্পূর্ণ স্বচ্ছ থাকে, তা নিশ্চিত করা নির্বাচন কমিশনের (Election Commission) উচ্চপর্যায়ের প্রতিনিধি দলের মূল উদ্দেশ্য। জাতীয় নির্বাচন কমিশনের (ECI)-র এই দল আজ মঙ্গলবার কলকাতায় পা রাখল। প্রতিনিধি দল ২১ নভেম্বর নির্ধারিত এফএলসি (FLC) কর্মশালাতে অংশগ্রহণ করবে। দলটি ২১ নভেম্বর নির্ধারিত এফএলসি (FLC) কর্মশালাতে অংশগ্রহণ করবে। এই দলে রয়েছেন, জ্ঞানেশ ভারতী, সিনিয়র ডিইসি, এস বি জোশি, প্রধান সচিব, মালয় মল্লিক, প্রধান সচিব এবং অভিনব আগরওয়াল, উপসচিব। এছাড়া এই কর্মশালায় উপস্থিত থাকবেন কমিশনের উচ্চপদস্থ আধিকারিকরা, রাজ্যের মুখ্য নির্বাচনী আধিকারিক, সব জেলা নির্বাচন আধিকারিক (ডিইও) এবং অন্যান্য সংশ্লিষ্ট কর্তারা।

আরও পড়ুন: মঙ্গলবার থেকে শুরু SSC-র ভেরিফিকেশন প্রক্রিয়া

বৈঠকে ছিলেন মুখ্য নির্বাচনী আধিকারিক সহ সিইও দফতরের অন্যান্য আধিকারিকেরা। সিইও দফতর জানিয়েছে, মোট ৭ কোটি ৬৬ লক্ষ ৩৮ হাজার ২৮৮ জন ভোটারের মধ্যে ৭ কোটি ৫১ লক্ষ ৬৩ হাজার ৯৭০ জন ভোটারের কাছে এনুমারেশন ফর্ম পৌঁছে দেওয়া হয়েছে। বৃহৎ রাজ্যগুলির মধ্যে পশ্চিমবঙ্গের (West Bengal) আগে আছে শুধু মধ্যপ্রদেশ (৯৮.৩৮ শতাংশ)।রাজস্থান (৯৭.৩২ শতাংশ), উত্তরপ্রদেশ (৯৪.৩৭ শতাংশ), তামিলনাড়ু (৯২.০৪ শতাংশ), কেরল (৮৭.৫৪ শতাংশ)। গোয়া এবং লক্ষদ্বীপে ১০০ শতাংশ ফর্ম বিলি করা হয়ে গেছে বলে জানা গেছে। এবার এসআইআরের ফর্ম বিলি শেষ হওয়ার পর ফের রাজ্যে আসছে কমিশনের উচ্চপর্যায়ের টিম। এই টিমেরও নেতৃত্ব দেবেন সিনিয়র ডেপুটি নির্বাচন কমিশনার জ্ঞানেশ ভারতী। তাঁর সঙ্গে আরও তিনজন রাজ্যে আসছেন। এবার রাজ্যে এসে তাঁরা কলকাতা, দক্ষিণ ২৪ পরগনা, নদিয়া, মুর্শিদাবাদ এবং মালদার এসআইআরের কাজ পর্যালোচনা করবেন।

অন্য খবর দেখুন